《后和陶诗（二十首） 庚子岁五月中从都还阻》
明代·童冀

仲冬度长淮，滉荡迷所知。
同行得佳侣，乃谐夙所期。
忆昨辞京国，与子适同时。
参差各首路，不谓会在兹。
举觞更相属，满饮不须辞。
人生如浮萍，聚散安足疑。

作者简介：浙江金华人，字中州。洪武时征入书馆。与宋濂、姚广孝等相唱和。出为全州教官，官至北平教授。以罪死。有《尚絅斋集》。